
Z A P I S N I K
 4 . sjednice Vijeća Mjesnog odbora Ferenščica
15. rujna  2021.

u prostorijama mjesnog odbora Ferenščica,

s početkom u 17:30 sati

NAZOČNI ČLANOVI VIJEĆA:

Ante Palada, Siniša Mikuličić, Ištvan Pacal, Danko Knoblo, Marko Bilić, Iva Majsak, 
NENAZOČNI ČLANOVI VIJEĆA:

Mirko Bošnjak
OSTALI NAZOČNI:

Ana Ulamec.
Predsjedava Ante Palada, predsjednik Vijeća.

Zapisnik vodi Danko Knoblo. 

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Bez rasprave jednoglasno, Vijeće prihvaća tekst Zapisnika 3. sjednice Vijeća, održane 18. kolovoza 2021, bez izmjena.

Na prijedlog predsjednika Vijeće jednoglasno utvrđuje

D N E V N I   R E D

1. Očitovanje o prijedlogu Odluke o izmjenama i dopunama Odluke o nerazvrstanim

cestama

2. Aktualna komunalna problematika.

      3.Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.
4. Razno: izvješća, pitanja i prijedlozi.
Ad 1. Očitovanje o prijedlogu Odluke o izmjenama i dopunama Odluke o nerazvrstanim cestama

Članovi Vijeća primili su pisani materijal uz poziv..

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić, Iva Majsak
Nakon rasprave Vijeće jednoglasno donosi:
Z A K L J U Č A K

Temeljem prijedloga Gradskog ureda za mjesnu samoupravu za Očitovanje o prijedlogu Odluke o izmjenama i dopunama Odluke o nerazvrstanim cestama Vijeće Mjesnog odbora Ferenščica iznosi Vijeću Gradske četvrti Peščenica-Žitnjak:
· Pozitivno mišljenje o prijedlogu Odluke o izmjenama i dopunama Odluke o nerazvrstanim cestama
Ad 2. Aktualna komunalna problematika.
Članovi Vijeća primili su pisani materijal uz poziv.

U raspravi oko aktualne komunalne problematike sudjeluju svi vijećnici. Raspravljaju o

slijedećoj problematici:

1. Uređenje edukacijskog vrta sa sjenicom u OŠ Augusta Cesarca
2. Postavljanje znakova zabrane parkiranja i zaustavljanja na prilazu školi, osim za djelatnike
3. Postavljanje uspornika u ulici 11. Ferenščica br. 10-12
4. Postavljanje znaka zabrane prometa za vozila mase veće od 5 t u Getaldićevoj ulici
5. Regulacija buke i vremena dolaska / odlaska teretnih vozila u Veletržnici (hladnjači)
6. Uređenje parkirališta kod stambenih zgrada - Donje Svetice br. 107-117
7. Čišćenje i redovito održavanje kanalizacijskih šahtova
Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su zahtjevi sljedećih građana Tina Kirin (ravnateljica OŠ A. Cesarec), Zdravko Štefek, Iva Majsak poslani na očitovanje i na daljnje postupanje na mail vijeća Gradske četvrti Peščenica-Žitnjak koji su iste poslali ma daljnje postupanje nadležnim gradskim službama i poduzećima. 
U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić, Iva Majsak
Nakon rasprave Vijeće jednoglasno donosi:
Z A K L J U Č A K

o rješavanju komunalne problematike
1. Temeljem prijedloga ravnteljice Tine Kirin vezanog za uređenje edukacijskog vrta sa sjenicom u OŠ Augusta, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se zajedno sa nadležnim gradskim poduzećem realizira prijedlog uređenja edukacijskog vrta sa sjenicom u sklopu Osnovne škole August Cesarec 
Obrazloženje: ravnteljice Tina Kirin posjeduje dokumentaciju sa početka projekta uređenja edukacijskog vrta i postavljanja sjenice u OŠ Augusta Cesarca. Projekt je započeo 2019 godine, a nakon dolaska Covid-a sve je stalo do danas.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike
2. Temeljem prijedloga ravnteljice Tine Kirin vezanog za postavljanja znakova zabrane parkiranja i zaustavljanja na prilazu školi osim za djelatnike škole, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se nadležnim gradskim uredima da zahtjev sa postavljanje znaka zabrane parkiranja i zaustavljanja na prilazu školi
Obrazloženje: postavljanje znakova zabrane parkiranja i zaustavljanja na prilazu školi je potrebno zbog osiguravanja normalnog pristupa školi vozilima hitnih službi i sigurnijeg prometnog okruženja za polaznike škole.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike
3.  Temeljem prijedloga Zdravka Štefeka za postavljanje uspornika u ulici 11. Ferenščica br. 10-12, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da pošalje zahtjev nadležnom gradskom uredu / poduzeću da se na traženoj lokaciji 11. Ferenščica kod kućnog broja 10-12 postavi uspornik
Obrazloženje: s obzirom na prekomjernu brzinu koju postižu vozila između 2 postojeća uspornika na početku i drugoj trećini ulice, radi sigurnosti u samoj ulici potrebno je postaviti još jedan između njih. 
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike
4.  Temeljem prijedloga Zdravka Štefeka za postavljanje znaka zabrane prometa za vozila mase veće od 5 t u Getaldićevoj ulici, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da pošalje zahtjev nadležnom gradskom uredu / poduzeću da se postavi znak zabrane prometa za vozila mase veće od 5 t u Getaldićevoj ulici od križanja sa Ulicom grada Gospića prema križanju sa ulicom 1. Ferenščica
Obrazloženje: ulica zbog svoje širine ne odgovara teretnom prometu te je potrebno postaviti znak zabrane prometa za vozila mase veće od 5 t  u Getaldićevoj ulici od križanja sa Ulicom grada Gospića prema križanju sa ulicom 1. Ferenščica.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

5. Temeljem prijedloga Ane Ulamec da se regulira buka i vrijeme dolaska / odlaska teretnih vozila u Veletržnici (hladnjači), Vijeće Mjesnog odbora Ferenščica predložilo je prisutnoj Ani Ulamec:
· da pošalje zahtjev nadležnoj državnoj inspekciji kako bi se utvrdile nepravilnosti u radu Veletržnice (hladnjače) 
Obrazloženje: Nakon razgovora sa gospođom Anom Ulamec rečeno joj je da se prvo obrati Državnom inspektoratu te da će nakon što od stanara kojima smeta buka dobije povratnu informaciju i zaključak inspektorata, Vijeće MO održati sastanak sa svim stranama (stanovnici, voditelj tržnica, zakupci) kako bi razgovorom i dogovorom pokušali riješiti problem oko radnog vremena tržnice i buke koju stvaraju radnici i kamioni.
Z A K L J U Č A K

o rješavanju komunalne problematike

6.
Temeljem prijedloga Ive Majsak da se urede parkirališta kod stambenih zgrada Donje Svetice br. 107-117, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:                                                                
Da pošalje zahtjev nadležnom gradskom uredu / poduzeću da se:

-prometni znak „trokut“ koji se nalazi na travnjaku kod skretanja iz Ivekovićeve prema kućnom broju 117 ispravi i učvrsti u zemlju
-parkirne linije ponovno preboje te da se iscrtaju linije za bočno parkirane automobile
-urede i očiste šahtovi – slivnici parkirališta te sanira asfalta oko pojedinih slivnika 
-uredi i obreže krošnje drveća duž cijelog  parkirališta
Obrazloženje: prometni znak „trokut“ je nakrivljen te ga je potrebno učvrstiti u zemlju i ispraviti, parkirne linije su star i izblijeđene a linije za bočno parkirane automobile nisu nikada bile iscrtane iako se automobili tako parkiraju, šahtovi – slivnici su u jako lošem stanju posebno kod kućnog broja 113-115, u nekima je trava i zemlja te nemaju svoju funkciju a asfalt oko slivnika je ulegnut te je to potrebno sanirati kako bi vozila mogla normalno prometovati preko njih te posljednje je potrebno orezati grane drveća između lijeve i desne strane parkirališta jer su vrlo duge, izgledaju neuredno i zapušteno, prilikom cvjetanja smola pada po automobilima, kod jačih vjetrova te iste grane pucaju i padaju po parkiranim automobilima te ih oštećuju
Z A K L J U Č A K

o rješavanju komunalne problematike

7.
Temeljem prijedloga Ive Majsak za čišćenje i redovito održavanje kanalizacijskih šahtova Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da pošalju zahtjev nadležnom gradskom uredu/poduzeću da se šahtovi na lokaciji Andrilovečka ulica i kanalizacijski šahtova u parkiću između Ježevske ulice, Ivekovićeve ulice i Donjih Svetica redovito održavaju
Obrazloženje: stanovnicima Andrilovečke ulice,  posebice onima čije su kuće blizu spomenutog parkića, prilikom jakih kiša oborinske vode s fekalijama vraćaju se u domove te učestalo dolazi do poplava od kanalizacije uz nebrojene materijalne štete i kontakt sa različitim izvorima zaraza.
Ad 3. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.

Članovi Vijeća primili su pisani materijal uz poziv..

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić, Iva Majsak
Z A K L J U Č A K

Temeljem prijedloga Gradskog ureda za mjesnu samoupravu za Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina Vijeće Mjesnog odbora Ferenščica iznosi Vijeću Gradske četvrti Peščenica-Žitnjak:
· Pozitivno mišljenje te se slaže sa predloženim lokacijama i nema primjedbe na njih
Ad 4. Razno: izvješća, pitanja i prijedlozi
Iva Majsak je izvijestila prisutne o problemu g. Frančića i stanovnika V. Ferenščice vezano za nemogućnost ostvarivanja prava na priključka za vodu sa čime se bore već godinama.

Ante Palada je izvjestio okupljene o svojem sudjelovanju na sastanku sa članovima VGČ u Vodovodu i odvodnji na kojemu je postavio 4 pitanja vezano za infrastrukturu dovoda i odvodnje u MO Ferenščica na koja će dobiti odgovor zajedno sa zapisnikom sa sastanka.

Radi se o temama odvodnje u Andilovečkoj ulici, odvodnja u Leprovičkoj ulici, priključci vode u 5. Ferenščici te problem ne saniranja puknute cijevi odvodnje ispred stambene zgrade 1. Ferenščica 68-72 koje traje 3 godine.

Dovršeno u 21: 30 sati.
KLASA: 026-02/21-002/1549
URBROJ:251-06-11-1104-21-2
U Zagrebu , 15. rujna 2021.

Zapisnik sastavio: 






        Predsjednik
Danko Knoblo






Vijeća Mjesnog odbora

